Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea - Anness VII:Lista msemmija fl-Artikolu 23 ta' l-Att ta' l-Adeżjoni: disposizzjonijiet transitorji, Rumanija - 4.Politika dwar il-kompetizzjoni - A.Għajnuna fiskali



Official Journal L 157 , 21/06/2005 P. 0316 - 0318



A. GĦAJNUNA FISKALI 1. Trattat li jistabbilixxi l-Komunita' Ewropea, Titolu VI, Kapitolu 1, Regoli dwar il-Kompetizzjoni (a) Minkejja L-Artikoli 87 u 88 tat-Trattat KE, fir-rigward ta' intrapriżi li ġew mogħtija ċ-ċertifikat ta' investitur permanenti f'Żona Żvantaġġata qabel l- 1 ta' Lulju 2003, ir-Rumanija tista' tkompli tagħti eżenzjonijiet mit-taxxa fuq id-dħul ta' korpi ġuridiċi abbażi ta' l-Ordinanza ta' Emerġenza tal-Gvern Nru. 24/1998 dwar Żoni Żvantaġġati, kif emendata: - għal 3 Żoni Żvantaġġati (Brad, Valea Jiului, Bălan) sa u inkluż il- 31 ta' Diċembru 2008, - għal 22 Żona Żvantaġġata (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) sa u inkluż il- 31 ta' Diċembru 2009, - għal 3 Żoni Żvantaġġati (Cugir, Zimnicea, Copşa Mică) sa u inkluż il- 31 ta' Diċembru 2010; taħt il-kondizzjonijiet li ġejjin: - l-għajnuna mill-Istat tingħata għal investimenti reġjonali: - l-intensità netta ta' din l-għajnuna reġjonali ma għandhiex taqbeż ir-rata ta 50 % ta' l-Ekwivalenti ta' l-Għotja Netta. Dan il-limitu massimu jista' jiġi mgħolli għall-intrapriżi żgħar u ta' daqs medju bi 15-il punt perċentwali, bil-kondizzjoni li l-intensità ta' l-għajnuna netta globali ma taqbiżx il-75 %, - jekk l-impriża hija attiva fis-settur tal-vetturi bil-mutur [4], l-għajnuna totali ma għandhiex taqbeż massimu ta' 30 % ta' l-ispejjeż ta' investiment eliġibbli, - il-perjodu għall-kalkolu ta' l-għajnuna li għandha tiġi nkluża taħt il-limiti massimi msemmija hawn fuq għandu jibda fit- 2 ta' Jannar 2003; l-għajnuna kollha mitluba u riċevuta abbażi ta' qligħ li jippreċedi din id-data għandha tiġi eskluża mill-kalkolu, - għall-fini tal-kalkolu ta' l-għajnuna totali, għandu jittieħed kont ta' l-għajnuna kollha mogħtija lill-benefiċjarju fir-rigward ta' l-ispejjeż eliġibbli, inkluża l-għajnuna mogħtija taħt skemi oħra u irrispettivament jekk l-għajnuna tingħatax minn fonti lokali, reġjonali, nazzjonali jew Komunitarji, - l-ispejjeż eliġibbli għandhom jiġu definiti abbażi tal-Linji Gwida dwar l-għajnuna reġjonali nazzjonali [5], - l-ispejjeż eliġibbli li jistgħu jiġu kkunsidrati għandhom ikunu dawk magħmula bejn it- 2 ta' Ottubru 1998 (jiġifieri d-data tad-dħul fis-seħħ ta' l-iskema taħt l-Ordinanza ta' Emerġenza tal-Gvern Nru 24/1998 dwar Żoni Żvantaġġati) u l- 15 ta' Settembru 2004. (b) Ir-Rumanija għandha tipprovdi lill-Kummissjoni: - xahrejn wara d-data ta' l-adeżjoni, informazzjoni dwar l-adempiment tal-kondizzjonijiet stipulati hawn fuq, - sa l-aħħar ta' Diċembru 2010, informazzjoni dwar l-ispejjeż eliġibbli ta' investiment effettivament magħmula mill-benefiċjarji taħt l-Ordinanza ta' Emerġenza tal-Gvern Nru. 24/1998 dwar Żoni Żvantaġġati, kif emendata, u dwar l-ammonti ta' għajnuna totali li l-benefiċjarji rċevew, u - rapporti ta' kull sitt xhur dwar il-monitoraġġ ta' l-għajnuna mogħtija lill-benefiċjarji fis-settur tal-vetturi bil-mutur. 2. Trattat li jistabbilixxi l-Komunita' Ewropea, Titolu VI, Kapitolu 1, Regoli dwar il-Kompetizzjoni (a) Minkejja l-Artikoli 87 u 88 tat-Trattat KE, fir-rigward ta' intrapriżi li ffirmaw kuntratti kummerċjali ma' l-Amministrazzjonijiet taż-Żoni Ħielsa ta' Kummerċ qabel l- 1 ta' Lulju 2002, ir-Rumanija tista' tkompli tagħti eżenzjonijiet mir-royalties abbażi tal-Liġi Nru. 84/1992 dwar Żoni ta' Kummerċ Ħieles, kif emendata, sal- 31 ta' Diċembru 2011 taħt il-kondizzjonijiet li ġejjin: - l-għajnuna mill-Istat tingħata għal investimenti reġjonali: - l-intensità netta ta' tali għajnuna reġjonali ma għandhiex taqbeż ir-rata ta 50 % ta' l-Ekwivalenti ta' l-Għotja Netta. Dan il-limitu massimu jista' jiġi mgħolli għall-intrapriżi żgħar u ta' daqs medju bi 15-il punt perċentwali, bil-kondizzjoni li l-intensità ta' l- għajnuna netta totali ma taqbiżx il-75 %, - jekk l-impriża hija attiva fis-settur tal-vetturi bil-mutur [6], l-għajnuna totali ma għandhiex taqbeż massimu ta' 30 % ta' l-ispejjeż ta' investiment eliġibbli; - il-perjodu għall-kalkolu ta' l-għajnuna li għandha tiġi nkluża taħt il-limiti massimi msemmija hawn fuq għandu jibda fit- 2 ta' Jannar 2003; l-għajnuna kollha mitluba u riċevuta abbażi ta' qligħ li jippreċedi din id-data għandha tiġi eskluża mill-kalkolu, - għall-fini tal-kalkolu ta' l-għajnuna totali, għandu jittieħed kont ta' l-għajnuna kollha mogħtija lill-benefiċjarju fir-rigward ta' l-ispejjeż eliġibbli, inkluża l-għajnuna mogħtija taħt skemi oħra u irrispettivament jekk l-għajnuna tingħatax minn fonti lokali, reġjonali, nazzjonali jew Komunitarji, - l-ispejjeż eliġibbli għandhom jiġu definiti abbażi tal-Linji Gwida dwar l-għajnuna reġjonali nazzjonali [7], - l-ispejjeż eliġibbli li jistgħu jiġu kunsidrati għandhom ikunu dawk magħmula bejn it- 30 ta' Lulju 1992 (jiġifieri d-data tad-dħul fis-seħħ ta' l-iskema taħt il-Liġi Nru. 84/1992 dwar Żoni ta' Kummerċ Ħieles) u l- 1 ta' Novembru 2004. (b) Ir-Rumanija għandha tipprovdi lill-Kummissjoni: - xahrejn wara d-data ta' l-adeżjoni, informazzjoni dwar l-adempiment tal-kondizzjonijiet stipulati hawn hawn fuq, - sa l-aħħar ta' Diċembru 2011, informazzjoni dwar l-ispejjeż eliġibbli ta' investiment effettivament magħmula mill-benefiċjarji taħt il-Liġi Nru 84/1992 dwar Żoni ta' Kummerċ Ħieles, kif emendata, u dwar l-ammonti ta' għajnuna totali li l-benefiċjarji rċevew, u - rapporti ta' kull sitt xhur dwar il-monitoraġġ ta' l-għajnuna mogħtija lill-benefiċjarji fis-settur tal-vetturi bil-mutur. [4] Skond it-tifsira ta' l-Anness Ċ tal-Komunikazzjoni tal-Kummissjoni - Qafas multisettorali dwar l-għajnuna reġjonali għal proġetti kbar ta' investiment (ĠU C 70, 19.3.2002, p. 8). Komunikazzjoni kif l-aħħar emendata u pubblikata fil-ĠU C 263, 1.11.2003, p. 3. [5] ĠU C 74, 10.3.1998, p. 9. Linji gwida kif l-aħħar emendati u pubblikati fil-ĠU C 258, 9.9.2000, p. 5. [6] Skond it-tifsira ta' l-Anness Ċ tal-Komunikazzjoni tal-Kummissjoni - Qafas multisettorali dwar l-għajnuna reġjonali għal proġetti kbar ta' investiment (ĠU C 70, 19.3.2002, p. 8). Komunikazzjoni kif l-aħħar emendata u pubblikata fil-ĠU C 263, 1.11.2003, p. 3. [7] ĠU ĊC74, 10.3.1998, p. 9. Linji Gwida kif l-aħħar emendati u pubblikati fil-ĠU C 258, 9.9.2000, p. 5. --------------------------------------------------